آپریشن طوفان الاقصیٰ

7 اکتوبر 2023ء نوں، حماس دی قیادت وچ فلسطینی مجاہداں غزہ دی پٹی توں اسرائیل دے خلاف وڈھے پیمانے تے حملے  دا آغاز کیتا، غزہ-اسرائیل رکاوٹ نوں بھندیاں ہویاں اَتے غزہ دی سرحدی گزرگاہواں دی ذریعے قریبی اسرائیلی بستیاں وچ وڑ گئے۔  حماس ایس دا ناں آپریشن طوفان الاقصیٰ  رکھیا۔ 1948ء دی عرب اسرائیل جنگ توں بعد اسرائیل دی حدود وچ ایہہ پہلا براہ راست تنازع ہے۔  جنگ دا آغاز صبح سویرے اسرائیل دے خلاف راکٹاں تے گاڑیاں دے ذریعے اسرائیلی سرزمین وچ داخلے دے نال کیتا گئیا سے، جیدھے وچ آسے پاسے دے اسرائیلی شہری علاقے تے اسرائیلی فوجی اڈیاں تے کئی حملے کیتے  گئے سن۔ 1973ء دی جنگ یوم کپور دے بعد پہلی وار اسرائیل باضابطہ طور تے جنگ دا اعلان کیتا۔ اسرائیل اپنے جوابی عمل نوں آپریشن آہنی تلوار دا ناں دتا ۔ 

۔۔

غزہ دی پٹی توں کم از کم 3,000 راکٹ فائر کیتے گئے۔  جس ویلے حماس دے مجاہد سرحدی رکاوٹاں نوں توڑ کے اسرائیل وچ وڑے، جس توں کم از کم 700 اسرائیلی ہلاک ہوئے تے اسرائیل دی حکومت نوں ہنگامی حالت دا اعلان کرن تے مجبور کیتا گیا۔ اسرائیلی وزیراعظم بنیامین نیتن یاہو نیں حملیاں دے آغاز دے بعد اک قومی خطاب وچ آکھیا کہ اسرائیل ’جنگ وچ ہے‘۔ اسرائیل وچ داخل ہون آلے فلسطینی مجاہداں نیں غزہ دی پٹی تے نیڑے کیبوتس دے نال نال سدیروت شہر نوں وی اپنی عملداری وچ کرلیتا۔ اسرائیل نیں سٹریٹجک عمارتاں تے گھراں تے بمباری کرکے حملے دے خلاف جوابی کارروائی کیتی۔ غزہ وچ حماس دی زیر قیادت فلسطینی وزارت صحت دے اطلاع دتی سی کہ اسرائیل نیں کم از کم 400 فلسطینیاں نوں دوبدو لڑائی تے فضائی حملیاں وچ شہید کیتا ہے، جنھاں وچ عام شہری، 78 بچے تے 41 خواتین شامل نیں۔ فلسطینی تے اسرائیلی میڈیا دوناں ذرائع اطلاع دتی ہے کہ اسرائیلی فوجیاں تے شہریاں نوں، جنہاں وچ بچے وی شامل نیں، فلسطینی مجاہداں جنگی قیدی بنا لیا ہے۔

گٹھ:۲۰۲۳ دے جھگڑے
گٹھ:فلسطین اسرائیل تنازع

 حوالہ جات